jkorsvik/nowiki_second_scrape_merged huggingface dataset:
Kolåstinden

Kolåstinden er et fjell i Ørsta kommune på Sunnmøre i Møre og Romsdal. Det har en høyde på 1 432 meter over havet. Fjellet har en primærfaktor på 1 164 meter, som er det 28. høyeste i Norge.
Kolåstinden gir navn til Kolåshalvøya som bygdebyene Ørsta og Volda ligger på.


== Fjellklatring ==
Fjellet er enklest tilgjengelig fra området ved Standalhytta på Standaleidet. I den store botnen nordøst for toppen ligger en helårlig bre. Kolåstinden er lettest å bestige vinter eller vår på ski over breen. Om våren på fast snø også til fots. Isøks kan være til hjelp. Ei bregleppe åpner seg i normalruta nord for toppen omtrent i slutten av juni hvert år. Resten av året bør en ha med brevante folk og gå i taulag. Krevende klatreruter langsetter østryggen og fra Romedalen. På den lavere ryggen rett sør for toppen ligger de lett tilgjengelige tindenålene Fingeren og Sylen. 
De nærmeste omgivelser består av Sætretindane (Søre Sætretind og Nordre Sætretind) i øst, Kjerringa i vest og Romedalstinden i nord. Lenger nord ligger Molladalen med bl.a. Jønshorn (Ramoen) og den kjente tindenåla Bladet.
Som kuriosa kan nemnes at Egil «Drillo» Olsen og en trenervenn fra Ålesund i et eget NRK-program forsøkte å bestige Kolåstinden, men måtte gi seg pga. værforholdene.


== Bilder ==

		
		


== Fotnoter ==


== Referanser ==


== Eksterne lenker ==
(en) Kolåstinden – kategori av bilder, video eller lyd på Commons 
Standalhytta
Fjellinordvest.net - turartikkel og bilder fra Kolåstinden
Utdrag frå boka "Fotturar på Sunnmøre" – standardverket om turar i Sunnmørsalpane
Murasaki Shikibu

Murasaki Shikibu  (紫 式部 Murasaki Shikibu; født ca. 973, død ca. 1014) var en japansk forfatterinne og poet. 
Hun tjente som hoffdame ved det keiserlige hoffet i Japans Heian-periode. Hun skrev blant annet Genji monogatari («Fortellingen om Genji») på japansk mellom ca. år 1000 og 1008. Denne boka er en av verdenshistoriens første og mest berømte romaner.Murasakis far, Tametoki Fujiwara, en adelsmann av middels rang ved hoffet, var ekspert på klassisk kinesisk litteratur og filosofi. Faren ga henne samme utdannelse som han gav sønnen sin, og hun fikk opplæring i blant annet kinesisk som var hoffets offisielle språk. Jenter fikk som oftest opplæring i kana-stavelsene (hiragana og katakana) og diktning. Faren roste hennes intelligens og evner, men beklaget seg over at hun var «født kvinne».Etter at hennes mann døde, ble hun ansatt ved hoffet av Fujiwara Michinaga, den mektigste av alle politikere på den tiden, hvis datter Shōshi skulle bli keiserens favorittgemalinne.Tre verk er tilskrevet Murasaki, hvorav det mest berømte er Genji monogatari. Murasaki Shikibu Nikki («Murasaki Shikibu-dagboka») og Murasaki Shikibu-samlingen ble begge utgitt etter hennes død. Murasaki Shikibu-samlingen var et utvalg av 128 dikt skrevet av Murasaki.
Hennes virkelige navn er ukjent. Ifølge hennes dagbok fikk hun kallenavnet «Murasaki» etter en skikkelse i Genji Monogatari, mens «Shikibu» henviser til farens stilling i seremonibyrået (shikibu-shō).


== Referanser ==


== Eksterne lenker ==
(en) Murasaki Shikibu – kategori av bilder, video eller lyd på Commons 
(en) Murasaki Shikibu på Internet Movie Database 
(en) Murasaki Shikibu hos The Movie Database
Diego Fajardo Chacón

Diego Fajardo Chacón var generalguvernør på Filippinene 11. august 1644 – 25. juli 1653. Han stilte sin forgjenger i embedet, Sebastian Hurtado de Corcuera, for retten, og holdt ham fengslet i fem år. 
Han ble dominert av sin sekretær Eustacio de Venegas til september 1651. Han vant en rekke sjøslag mot hollenderne i mars, juli og august 1646, og bygde ut befestningene rundt Manila.


== Referanser ==
Spelthorne

Spelthorne er et distrikt i Surrey, England. Det omfatter byene Ashford, Charlton, Laleham, Littleton, Lower Halliford, Shepperton, Staines, Stanwell, Sunbury og Upper Halliford. Staines er administrasjonssenteret.
Området var tidligere del av Middlesex, men da dette grevskapet ble innlemmet i Stor-London i 1965 ble området overført til Surrey. 1. april 1974 ble Sunbury og Staines slått sammen til Spelthorne. Distriktet forble innenfor Londons politidistrikt inntil 2000.
Navnet kommer fra et av de gamle administrasjonsområdene i Middlesex, som dengang dekket deler av det som i dag er Hounslow og Richmond upon Thames i London.


== Eksterne lenker ==
Offisielt nettsted 
(en) Borough of Spelthorne – kategori av bilder, video eller lyd på Commons
Solan, Ludvig og Gurin med reverompa

Solan, Ludvig og Gurin med reverompa er en norsk animert eventyrkomedie og familiefilm fra 1998 regissert av John M. Jacobsen og Nille Tystad. Den bygger løselig på Kjell Aukrusts bok Gurin med reverompa (1991) og regnes som Norges aller første helaftens tegnefilm.Filmen ble en stor publikumssuksess med over 700 000 solgte billetter da den gikk på norske kinoer.Filmen ble godt mottatt av anmelderne i de store avisene. Blant annet så gav Dagbladet, VG og Aftenposten den fem og Dagsavisen fire. Anmelderen Tom-Erik Lønnerød på nettstedet Norsk Animasjon var ikke like fornøyd; han mente det var en middelmådig film som fikk suksess på grunn av kvaliteter som lå langt utenfor selve filmen. Han mente manuset var svakest.


== Om filmen ==
Filmen hadde premiere på kino i Norge 7. August 1998.


== Handling ==
Fjøsnissen Gurin kan ikke la være å fare med revestreker. Derfor våkner han en dag med revehale. Ryktet om revehalen spres raskt og han blir utsatt for ondskapsfull mobbing. Verre er det at rike enkefru Stengenføhn-Gnad fra Oslos beste vestkant ønsker halen til å pynte seg med. Hun forsøker å leie Solan, som sammen med Ludvig har forlatt Flåklypa for å starte detektivbyrå i Oslo. Men isteden oppsøker han Gurin for å advare ham. Han får hjelp av Reodor Felgen som konstruerer Revehaledetektoren.


== Rollefigurer ==


== Utgivelser i Norge ==
Filmen ble gitt ut på VHS 13. August 1999. På DVD kom den ut 2. November 2005.
Filmen kan også kjøpes og leies digitalt på diverse steder. I tillegg til at den kan streames på TV2 Play.


== Rolleliste ==


== Referanser ==


== Eksterne lenker ==
(en) Solan, Ludvig og Gurin med reverompa på Internet Movie Database 
(no) Solan, Ludvig og Gurin med reverompa i Nasjonalbibliotekets filmografi 
(no) Solan, Ludvig og Gurin med reverompa hos Filmfront 
(fr) Solan, Ludvig og Gurin med reverompa på Allociné 
(nl) Solan, Ludvig og Gurin med reverompa på MovieMeter 
(en) Solan, Ludvig og Gurin med reverompa på Turner Classic Movies 
(en) Solan, Ludvig og Gurin med reverompa på Rotten Tomatoes 
Solan, Ludvig og Gurin med reverompa på Norsk filminstitutts nettside
Solan, Ludvig og Gurin med reverompa på Filmweb.no
Emanuel Schikaneder

Emanuel Schikaneder, egentlig Johann Joseph Schickeneder (født 9. september 1751 i Straubing, Bayern, død 21. september 1812 i Wien) var en tysk og østerriksk skuespiller, sanger, regissør, dikter og teaterdirektør. Han er mest kjent for å ha skrevet librettoen til Tryllefløyten.


== Liv og virke ==
1773 trådte han inn i Moserschen Schauspielgesellschaft og ble senere deres regissør. Arbeidet førte ham i 1780 til Salzburg, hvor han ble kjent med Wolfgang Amadeus Mozart.
I Wien ledet han fra 1785 Kärntnertortheater og spilte også i Burgtheater. Keiser Josef II nektet ham å oppføre et teater foran bymuren, derfor dro han til Regensburg i Bayern.
Han dro derimot snart tilbake til Wien, der et teater ble oppført på hans anmodning i Wiens den gang største leiegård, Freihaus auf der Wieden. Dette teateret åpnet 12. juli 1789 med et stykke skrevet av ham, Der dumme Anton im Gebirge. 30. september 1791 fant premieren på hans største suksess sted her, syngespillet Tryllefløyten med musikk av Mozart. Schikaneder spilte selv rollen som Papageno. Angivelig ga suksessen så store inntekter at Schikaneder (med hjelp av Kaufmanns Zitterbarth) kunne bygge et nytt teater, Theater an der Wien, rett i nærheten. Freihaus-teateret ble stengt i 1801. Theater an der Wien ble også åpnet med en Schikaneder-opera, nemlig Alexander, den 13. juni 1801 med musikk av Franz Toyber. Schikaneder benyttet kostbare dekorasjoner og effekter til sine forestillinger.
Han ledet teateret til 1806 og dro deretter til Brünn og Steyr. Fordi krig førte til at tidens valuta sank i verdi fra 1811, tapte Schikaneder sin siste formue og døde åndelig forvirret som tigger (Honolka) i Wien.
Emanuel Schikaneder skrev 55 teaterstykker og 44 libretti til opera og syngespill.


== Referanser ==


== Litteratur ==
Honolka, Kurt: Papageno. Emanuel Schikaneder. Der große Theatermann der Mozart-Zeit, Salzburg und Wien 1984
Komorzynski, Egon: Emanuel Schikaneder. Ein Beitrag zur Geschichte des deutschen Theaters, Wien 1951.
Perl, Helmut: Der Fall "Zauberflöte". Mozarts Oper im Brennpunkt der Geschichte, Darmstadt 2000.


== Eksterne lenker ==
(en) Emanuel Schikaneder – kategori av bilder, video eller lyd på Commons 
(en) Emanuel Schikaneder på Internet Movie Database 
(sv) Emanuel Schikaneder i Svensk Filmdatabas 
(fr) Emanuel Schikaneder på Allociné 
(en) Emanuel Schikaneder på AllMovie 
(en) Emanuel Schikaneder hos The Movie Database 
(en) Emanuel Schikaneder på Discogs 
(en) Emanuel Schikaneder på MusicBrainz
Ildlandet

Ildlandet (spansk: Tierra del Fuego) er ei øygruppe som utgjør sørspissen av Sør-Amerika. Den er skilt fra fastlandet ved Magellanstredet, hvor Ferdinand Magellan og andre tidlige oppdagere passerte gjennom. Navnet Ildlandet kommer av at Ildlenderne (den indianske urbefolkningen, dvs. Selknamene, Kaweskarne og Yaganene) pleide å tenne bål langs strendene. Charles Darwin gjorde omfattende undersøkelser av dyre- og plantelivet på øyene under hans berømte reise til Galapagos-øyene med HMS Beagle.
Øygruppa har et areal på 73 746 km², hvorav ca. 1/3 tilhører Argentina (nordøstlige del) og 2/3 tilhører Chile (sørlige og vestlige del). Den chilenske delen er en fortsettelse av Andesfjellene og er fjellrikt med mange isbreer. Høyeste punkt er 2488 moh. Den argentinske delen er forholdsvis flatt lavland med steppe. Den største øya heter Isla Grande og utgjør 48 100 km². I tillegg kommer et stort antall mindre øyer, blant annet Isla Hornes. Der ligger Kapp Horn, som er Amerikas sørligste punkt.
Klimaet på Ildlandet er kaldt og svært fuktig, men det vokser en del skog på øyene. I tillegg er det stadig voldsomme stormer i området, noe som har gjort Ildlandet fryktet blant sjøfolk gjennom tidene. Den mest kjente byen på Ildlandet er argentinske Ushuaia, som av mange regnes som verdens sørligste by. Andre regner chilenske Puerto Williams som verdens sørligste by.


== Referanser ==


== Eksterne lenker ==
(en) Tierra del Fuego – kategori av bilder, video eller lyd på Commons
Nikolai

For bandet Nicolai, se Nicolai (band); for tidsskriftet Nicolay, se Nicolay (tidsskrift)Nikolai (På russisk med kyrilliske bokstaver skrevet Николай) er et slavisk mannsnavn som er avledet fra det greske Nikolaus. Den opprinnelige betydningen er «seier» og «folk». Nikolai har navnedag den 6. desember.
Det er mange alternative skrivemåter av Nikolai: Nikolaj, Nikolay, Mykolay, Mykola, Nicolai og Nicolay. Navnet er i slekt med den nordiske kortformen Nils og en lang rekke nasjonale varianter. På tysk er Nikola et kvinnenavn som svarer til Nikolai.


== Utbredelse ==
Nikolai er et svært vanlig navn i Russland og Estland. Varianten Nikolaj er mye brukt i Danmark. I Norge i 2006 er det 2314 menn som har Nikolai som første fornavn og 1952 menn som har Nikolai som eneste fornavn.

Tabellen nedenfor gir en detaljert oversikt over populariteten til mannsnavnet Nikolai og varianter av dette i noen av de landene hvor statistikk er tilgjengelig.


== Kjente personer som heter Nikolai ==
To russiske tsarer:
Nikolaj I av Russland
Nikolaj II av Russland
Nicolai Wergeland, norsk teolog, skribent og politiker (1780–1848)
Nikolai Frederik Severin Grundtvig, dansk prest og forfatter (1783–1872)
Nikolaj Gogol, russisk forfatter (1809–1852)
Nikolai Astrup, norsk kunstmaler (1880–1928)
Nikolaj Frobenius, norsk forfatter (f. 1965)
Nikolaj Coster-Waldau, dansk skuespiller (f. 1970)
Nikolaj Lie Kaas, dansk skuespiller (f. 1973)
Nicolai Cleve Broch, norsk skuespiller (f. 1975)


== Referanser ==


== Eksterne lenker ==

(en) Behind the Name: Nikolai
(en) Think Baby Names: Nikolai
Nicolay (tidsskrift)

Nicolay er et arkeologisk tidsskrift som utgis av arkeologistudentene ved Institutt for arkeologi, konservering og historie, Historisk Filosofisk fakultet ved Universitetet i Oslo. Tidsskriftet, som er oppkalt etter arkeologen Nicolay Nicolaysen, 
har eksistert siden 1967. Det er hovedsakelig et studentmagasin med populærvitenskapelig profil, hvor studenter får muligheten til å utgi kortere artikler. Det kommer vanligvis ut med tre nummer i året. 


== Eksterne lenker ==
Nicolay Arkeologisk Tidsskrift
Cindy Crawford

Cynthia Ann Crawford (født 20. februar 1966 i Illinois) er en amerikansk modell og skuespiller.  Hun var den første «moderne supermodellen» som poserte for Playboy, og i det samme magasinet er hun rangert på 5.-plass på listen over «de 100 mest sexy stjernene i det 20. århundre». Hun ble berømt i Norge som undertøysmodell for kleskjeden Hennes & Mauritz.
I tillegg til å posere for Playboy har hun også prydet forsiden av over 600 magasiner, bl.a. Vogue, W, People, Harper's Bazaar, ELLE og Allure.  I perioden 1989 til 1995 var hun programleder for MTVs House of Style.
Crawford er gift for andre gang, med Randy Gerber, som hun har to barn med. Hun var tidligere gift med skuespilleren Richard Gere.
Hun hadde hovedrollen i filmen Fair Game sammen med William Baldwin i 1995.


== Referanser ==


== Eksterne lenker ==
(en) Offisielt nettsted 
(en) Cindy Crawford – kategori av bilder, video eller lyd på Commons 
(en) Cindy Crawford på Internet Movie Database 
(sv) Cindy Crawford i Svensk Filmdatabas 
(da) Cindy Crawford på Filmdatabasen 
(da) Cindy Crawford på Scope 
(fr) Cindy Crawford på Allociné 
(en) Cindy Crawford på AllMovie 
(en) Cindy Crawford hos Rotten Tomatoes 
(en) Cindy Crawford hos The Movie Database 
(en) Cindy Crawford på Discogs 
(en) Cindy Crawford på MusicBrainz 
(en) Cindy Crawford på Twitter 
(en) Cindy Crawford på Facebook 
(en) Cindy Crawford på Instagram
Himno Nacional de Chile

Himno Nacional de Chile eller eller Dulce Patria, recibe los votos er den chilenske nasjonalsangen. Den har tekst av Eusebio Lillo Robles, refreng av Bernardo de Vera y Pintado og melodi av Ramón Carnicer i Batlle. 


== Tekst ==


== Eksterne lenker ==
(en) Himno Nacional de Chile på MusicBrainz
Ilevollen

Ilevollen ligger i bydelen Ila i Trondheim. Ilevollen er kjent for et stort slag mellom Sverre Sigurdson og Magnus Erlingsson i 1180. Sverre Sigurdson vant slaget, og Magnus Erlingsson måtte trekke seg ut av Trøndelag.
Historiens første 17. mai-tog gikk fra Ilevollen i 1826 med Matthias Conrad Peterson som initiativtaker.


== Referanser ==
Domstoladministrasjonen

Domstoladministrasjonen (internt omtalt som DA) er et norsk statlig organ med ansvar for administrativ støtte for alle landets alminnelige domstoler samt jordskifterettene. Domstoladministrasjonen har budsjettmyndighet, og driver kompetanse- og utviklingsarbeid og kommunikasjonsvirksomhet både internt i domstolene og eksternt.  DA tar dessuten  initativ til juridisk utviklings- og lovgivingsarbeid som gjelder domstolene. DA har også hovedansvar for innovasjon og utvikling av domstolenes kjerneprosesser, det vil si avviklingen av saker.
Domstoladministrasjonen er delt inn i fem avdelinger og ledes av ett styre.


== Referanser ==


== Eksterne lenker ==
Domstoladministrasjonen.no
Domstol.no
Entra.no
Toralv Nordbø

Toralv Ottar Nordbø (født 7. juli 1949) var oberst og militærrådgiver ved Norges permanente delegasjon til OSSE i Wien.
Han var bataljonssjef for kontingent XXV og XXVI i Norbatt fra mai 1990 til mai 1991.
Han jobbet i NATO, med grad av oberst, fra 1999 til 2001.
Oberstløytnant/midlertidig oberst II Toralv Ottar Nordbø ble den 21. april 1995 utnevnt til oberst II i Infanteriet med virkning fra det tidspunkt Forsvarsdepartementet bestemte. 


== Se også ==
Norbatts bataljonssjefer
Liste over norske navnedager

Dette er en liste over norske navnedager sortert etter dato. Navnedagene ble innført i Norge av Almanakkforlaget i 1988. Listen ble revidert i 1998, 2017 og 2018 og inneholder fra 2017 868 navn, med en svak overvekt av kvinnenavn. Alle årets dager bortsett fra 1. januar, 29. februar og 25. desember har tilhørende navn. Denne listen er også tilgjengelig sortert etter navn og, for mange av navnene, med begrunnelse for valg av dato.


== Se også ==
Liste over norske navnedager sortert etter navn
Liste over norske kvinnenavn
Liste over norske mannsnavn
Liste over norske etternavn


== Referanser ==


== Eksterne lenker ==
Norske navn
Kalender med navnedager
Agusan del Sur

Agusan del Sur er en filippinsk provins i regionen Caraga i landsdelen Mindanao. Den grenser i nord til provinsen Agusan del Norte, i øst til Surigao del Sur, i sørøst til Davao Oriental, i sør til Davao de Oro og Davao, og i vest til Bukidnon og Misamis Oriental. Provinssetet er i Prosperidad.


== Politisk inndeling ==
Agusan del Sur er delt i 11 "municipalities" (landkommuner).


=== Landkommuner (municipalities) ===


== Eksterne lenker ==
Offisielt nettsted 
(en) Agusan del Sur – kategori av bilder, video eller lyd på Commons
Bukidnon

Bukidnon er en filippinsk provins i regionen Northern Mindanao i landsdelen Mindanao. Den grenser i nord til Misamis Oriental, i øst til Agusan del Sur, i sørøst til Davao, i sør til  Cotabato og i vest til Lanao del Sur og  Lanao del Norte. Provinssetet er i Malaybalay City.


== Navnet Bukidnon ==
Bukid er et ord for fjell; bukidnon betyr fjellbygg (fjellboer).


== Politisk inndeling ==
Bukidnon er delt i 2 "cities" (bykommuner) og 20 "municipalities" (landkommuner).


=== Bykommuner (cities) ===
Malaybalay City
Valencia City


=== Landkommuner (municipalities) ===


== Eksterne lenker ==
Offisielt nettsted 
(en) Bukidnon – kategori av bilder, video eller lyd på Commons
Lanao del Sur

Lanao del Sur er en filippinsk provins i regionen Autonomous Region in Muslim Mindanao  (ARMM) i landsdelen Mindanao. Den grenser i nord til Lanao del Norte, i øst til Bukidnon, i sør til Maguindanao og Cotabato. Provinssetet er i Marawi City.


== Politisk inndeling ==
Lanao del Sur er delt i 1 "city" (bykommune) og 39 "municipalities" (landkommuner) per 30. september 2019.


=== Bykommune (city) ===
Marawi City


=== Landkommuner (municipalities) ===


== Referanser ==


== Eksterne lenker ==
Offisielt nettsted 
(en) Lanao del Sur – kategori av bilder, video eller lyd på Commons
Lanao del Norte

Lanao del Norte er en filippinsk provins i regionen Northern Mindanao i landsdelen Mindanao. Den grenser i nord til Misamis Occidental, i nordøst til Misamis Oriental, i øst til Bukidnon, i sør til Lanao del Sur og i vest til Zamboanga del Sur. Provinssetet er i Tubod.


== Politisk inndeling ==
Lanao del Norte er delt i 1 "city" (bykommune) og 22 "municipalities" (landkommuner).


=== Bykommune (city) ===
Iligan City


=== Landkommuner (municipalities) ===


== Eksterne lenker ==
Offisielt nettsted 
(en) Lanao del Norte – kategori av bilder, video eller lyd på Commons
Surigao del Norte

Surigao del Norte er en filippinsk provins i regionen Caraga i landsdelen Mindanao. Den grenser i sør til Surigao del Sur og Agusan del Norte. Provinssetet er i Surigao City.


== Politisk inndeling ==
Surigao del Norte er delt i 1 «city» (bykommune) og 20 «municipalities» (landkommuner).


=== Bykommune (city) ===
Surigao City


=== Landkommuner (municipalities) ===


== Eksterne lenker ==
Offisielt nettsted 
(en) Surigao del Norte – kategori av bilder, video eller lyd på Commons
Surigao del Sur

Surigao del Sur er en filippinsk provins i regionen Caraga i landsdelen Mindanao. Den grenser i nord til Surigao del Norte, i øst til Davao Oriental og i vest til Agusan del Sur og Agusan del Norte. Provinssetet er i Tandag.


== Politisk inndeling ==
Surigao del Sur er delt i 1 "city" (bykommune) og 18 "municipalities" (landkommuner).


=== Bykommune (city) ===
Bislig City


=== Landkommuner (municipalities) ===


== Eksterne lenker ==
Offisielt nettsted 
(en) Surigao del Sur – kategori av bilder, video eller lyd på Commons
Eggkleiva

Eggkleiva er et tettsted i Skaun kommune i Trøndelag. Tettstedet har 230 innbyggere per 1. januar 2022, og ligger ved nordenden av innsjøen Laugen omtrent seks kilometer sør for kommunesenteret Børsa.


== Referanser ==
Dagens Nyheter

Dagens Nyheter (DN) er Sveriges største dagsavis. Den ble grunnlagt av Rudolf Wall i 1864, og utkom første gang 23. desember samme år. Avisen utgis i Stockholm og er landsdekkende. DN betegnet seg tidligere (fra 1973) som uavhengig, men siden 1998 har avisen kalt seg uavhengig liberal. Dagens Nyheter gikk over til tabloidformat 5. oktober 2004.


== Opplag ==
Dagens Nyheter har størst opplag av de svenske dagsavisene, fulgt av Göteborgs-Posten og Svenska Dagbladet. 

2003: ca. 360 000 (ca. 400 000 på lørdager)
2006: ca. 345 000


== Se også ==
Liste over dagsaviser i Sverige


== Eksterne lenker ==
Dagens Nyheter
Svenska Dagbladet

Svenska Dagbladet (SvD eller «Svenskan»)  er en stor dagsavis i Sverige, som utgis i Stockholm. Avisen eies av det norske konsernet Schibsted. Avisen er hovedsakelig en abonnementsavis, og de fleste abonnentene bor i Stockholmsområdet. Avisens politiske syn er uavhengig moderat. 
Avisen ble første gang utgitt 18. desember 1884. Svenska Dagbladet har Sveriges tredje største opplag (170 000 i 2003) for abonnementsaviser, etter Dagens Nyheter og Göteborgs-Posten. 


== Eksterne lenker ==
SvD
Adur (elv)

Adur er en elv i Sussex, England. Den har gitt navn til distriktet Adur i West Sussex.
Elven har sitt utspring omkring syv kilometer sør for Horsham. Den renner forbi Coolham, Shipley, West Grinstead og Ashurst. Rett etter Ashurst renner en bielv inn i Adur, som så renner videre forbi Henfield.
Elven var tidligere farvar for større fartøyer opp til Steyning, hvor det lå en større havn. Etterhvert ble den så gjenmudret at havnen ble flyttet til Shoreham-by-Sea, nær elvemunningen. Det er tidevann nesten atten kilometer innover fra sjøen.


== Etymologi ==
Navnet Adur er relativt nytt, en nyvinning fra 1600-tallet, og basert på navnet til den romerske festningen Portus Adurni som ble feilaktig forstått som å være identisk med Shoreham. Elvens tidligere navn hadde vært Sore.


== Referanser ==


== Eksterne lenker ==
(en) River Adur – kategori av bilder, video eller lyd på Commons 
The River Adur, Adur District Council
Guide to Adur River and District
River Adur Guide
Advarsler om oversvømmelser fra Adur
Davao Oriental

Davao Oriental er en filippinsk provins i Davao Region i landsdelen Mindanao. Den grenser i nord til Agusan del Sur og Surigao del Sur og i vest til Davao de Oro. Provinssetet er i Mati.


== Politisk inndeling ==
Davao Oriental består av én by og ti kommuner per 30. september 2019.


=== Bykommuner (cities) ===
Mati


=== Landkommuner (municipalities) ===


== Referanser ==


== Eksterne lenker ==
Offisielt nettsted 
(en) Davao Oriental – kategori av bilder, video eller lyd på Commons
Davao de Oro

Davao de Oro, tidligere Compostela Valley (1998-2019), er en filippinsk provins i Davao Region i landsdelen Mindanao. Den grenser i nord til Agusan del Sur, i øst til Davao Oriental og i vest til provinsen Davao. Provinssetet er i Nabunturan.


== Politisk inndeling ==
Davao de Oro er delt i 11 "municipalities" (landkommuner).


=== Landkommuner (municipalities) ===


== Eksterne lenker ==
Offisielt nettsted 
(en) Davao de Oro – kategori av bilder, video eller lyd på Commons